Diari Oficial de la Generalitat Valenciana


Sumari del DOGV 9385, del 18-07-2022 (2022/6469)

RESOLUCIÓ de 6 de juliol de 2022, de la Presidència de la Generalitat, per la qual s'aprova la creació i classificació de diferents llocs de treball en l'Ajuntament d'Almenara.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/6469


Data del document
:   06-07-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 6 de juliol de 2022, de la Presidència de la Generalitat, per la qual s'aprova la creació i classificació de diferents llocs de treball en l'Ajuntament d'Almenara. [2022/6469]  
El Ple de l'Ajuntament d'Almenara, en sessió celebrada el dia 8 de juny de 2022, va adoptar l'acord d'aprovar la reclassificació de la Secretaria existent de classe tercera en Secretaria de classe segona, així com la creació dels llocs d'Intervenció i Tresoreria, instant el departament competent en administració local a la classificació dels nous llocs.  
  
La secretaria de l'ajuntament certifica que la població del municipi d'Almenara segons l'última revisió anual del padró d'habitants referida a 01.01.2021 ascendeix a un total de 6.254 habitants, que el pressupost inicial de l'Ajuntament d'Almenara per a l'exercici 2022, aprovat per acord del Ple de la Corporació de data 09.02.2022 (BOPC 29 de 08.03.2022), ascendeix a 8.214.280,00 euros, que existeix consignació pressupostària adequada i suficient en el pressupost d'aquesta corporació per a l'exercici 2022, per a sufragar les despeses que es deriven de la reclassificació de la Secretaria existent de classe tercera en Secretaria de classe segona i la creació de les places d'Intervenció i Tresoreria, i que, atorgat tràmit d'audiència a la interessada, titular amb caràcter definitiu del lloc de Secretaria de classe tercera respecte del qual es proposa la seua reclassificació en Secretaria de classe segona, ha declarat la seua conformitat amb la reclassificació que es proposa, sempre que no afecte el destí adjudicat amb caràcter definitiu, d'acord amb el que es disposa en l'article 8 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
  
Mitjançant sol·licitud de l'ajuntament, amb registre d'entrada de data 10 de juny de 2022, es remet tota la documentació de l'expedient i se sol·licita que siga resolt per l'òrgan competent en matèria d'administració local de la Generalitat Valenciana.  
L'article 92 bis, apartat 1, lletra b, de la Llei 7/1985, de 2 d'abril, reguladora de les bases del règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.»  
  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV, 21.02.2022), resolc:  
  
Primer  
Reclassificar la Secretaria existent a l'Ajuntament d'Almenara de classe tercera en Secretaria de classe segona, i classificar el lloc com a reservat a personal funcionari d'Administració local amb habilitació de caràcter nacional de la subescala de secretaria, categoria d'entrada. Aquesta reclassificació no afectarà l'actual titular del lloc, en destí adjudicat amb caràcter definitiu, d'acord amb el que es disposa en l'article 8 del Decret 92/2021, de 9 de juliol, del Consell.  
  
Segon  
Crear el lloc d'Intervenció a l'Ajuntament d'Almenara, de classe segona, i classificar-lo a com reservat a personal funcionari d'Administració local amb habilitació de caràcter nacional de la subescala d'intervenció-tresoreria, categoria d'entrada.  
  
Tercer  
Crear el lloc de Tresoreria a l'Ajuntament d'Almenara, i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 6 de juliol de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.